श्रद्धालुओं ने मत्था टेककर मांगी मन्नतें
सिद्धयोगियों की तपोस्थली श्रद्धा-योग के विश्वसनीय केंद्रों में शुमार अस्थल बोहर मठ शनिवार को पूरे दिन श्रद्धा आस्था के सैलाब में डूबा रहा। फाल्गुन मास के शुक्ल पक्ष की सप्तमी से नवमी तक लगने वाले बाबा मस्त नाथ स्मृति मेले के पहले दिन शनिवार अलसुबह से ही श्रद्धालुओं की भीड़ समाधि स्थल पर जुटने लगी।
इस दौरान श्रद्धालुओं ने अपनी मन्नतें पूरी होने पर बाबा मस्त नाथ को भेंट स्वरूप गुड़, घी, कंबल अन्य मिठाई अर्पित कीं। निर्माणाधीन समाधि मंदिर के दर्शन करके भी श्रद्धालु कृतार्थ हुए। मठ परिसर में सजी दुकानों से श्रद्धालुओं बच्चों ने खरीदारी की। भजन कीर्तनों का दौर पूरे दिन चलता रहा तो मठ परिसर में देसी घी से बनने वाले भंडारे में पूरे दिन श्रद्धालुओं ने प्रसाद ग्रहण किया। विशेष चिकित्सा शिविर में संस्थान के डॉक्टरों ने मरीजों की पूरी देखभाल करते हुए निशुल्क दवा वितरण किया। शाम को साधु द्वारा विशेष आरती की गई। वहीं मठ परिसर में लगे झूले बच्चों के आकर्षण का केन्द्र बने रहे। राजस्थान से आए लोक कलाकारों ने विशेष नृत्य शैली एवं लोकगीतों से बाबा मस्त नाथ का वंदन किया। बाहर से आए श्रद्धालुओं की सुविधा के लिए सेवकों, एनसीसी, एनएसएस की विशेष टीमों ने सुबह से ही अपनी-अपनी आवंटित जगह मोर्चा संभाल लिया। स्थानीय लोग टेक्टर-ट्रालियों में लंगर-प्रसाद लेकर साधुजनों एवं आमजनों में वितरित करते नजर आए। विवि के छात्र-छात्राओं ने भी पावन समाधि पर माथा टेक मन्नते मांगी।
रोहतक. बाबामस्तनाथ मठ में आयोजित मेले में ढोल नगाडे पर नृत्य करते युवा
रोहतक. बाबामस्तनाथ मठ में आयेजित मेले के दौरान मत्था टेकते श्रद्धालु।
hin_Deva hin_Deva hin_Deva hin_Deva awa_Deva